श्री दत्तात्रेय भगवान की जयंती पर निकाली कलश यात्रा
कम्यूनिटी रिपोर्टर | जोधपुर
दशनामगोस्वामी समाज के आराध्य देव दत्तात्रेय भगवान की जयंती जोधपुर के अरणाजी धार्मिक परिसर में गोस्वामी समाज की भूमि स्थल पर धूमधाम से मनाई गई। दशनाम गोस्वामी सभा समिति ग्रामीण उपाध्यक्ष प्रभात गिरि बंबोर के नेतृत्व में यह कार्यक्रम सवेरे 10 बजे कलश यात्रा के साथ शुरू हुआ।
गोस्वामी समाज के सभी लोग अपने आराध्य देव की विशेष पूजा अर्चना की। इस मौके पर भजन-कीर्तन, महाआरती के बाद महाप्रसादी वितरित की गई। इस मौके पर समाज के संत, महंत और समाजसेवी बंधु उपस्थित थे। समाज के उत्थान के लिए आखातीज पर होने वाले सामूहिक विवाह को लेकर आम सभा की गई। परेऊ मठ के महंत ओमकार भारती की अध्यक्षता, राजस्थान के प्रदेश उपाध्यक्ष मांगीपुरी, जिलाध्यक्ष पदम भारती, ग्रामीण युवा अध्यक्ष कैलाश गिरि शिकारपुरा, शहर अध्यक्ष अनिल पुरी, नागराज गोस्वामी, अजय गोस्वामी एडवोकेट, सोहन गिरि तनावड़ा, रूपगिरी अरणाजी सहित 300 स्वजाति बंधुओं ने इसमें भाग लिया।
दशनाम गोस्वामी समाज की कलश यात्रा में दत्तात्रेय भगवान के गूंजे जयकारे।
hin_Deva kas_Deva hin_Deva hin_Deva awa_Deva